|  |
| --- |
| Mødedato: 12. marts 2018  Mødested: Rektoratets mødelokale  Møde i Udvalget for Uddannelse |

|  |
| --- |
| Medlemmer: Berit Eika (formand), Finn Borchsenius (ST), Charlotte Ringsted (HE), Niels Overgaard Lehmann (AR) og Per Andersen (BSS)  Sekretariatsunderstøttelse: Lajla Johansen og Bente Lynge Hannestad  Øvrige: Kristian Thorn og Kirsten Brusgård  Gæster: Peder Østergaard (punkt 2), Rikke Nielsen (punkt 2+3), Linda Greve (punkt 4), Marianne J. Kjær og Astrid Marie Gad Knudsen (punkt 5) og Frederik Langkjær (punkt 6)  Afbud: Niels Overgaard Lehmann og Kirsten Brusgård |

# Godkendelse af dagsorden og referat Dagsorden og referat blev godkendt.

# Tilbagerapportering ift. internationale dimittender Peder Østergaard præsenterede resultatet af en kvantitativ undersøgelse af, hvordan de internationale studerende klarer sig i løbet af studierne på AU. Analysen er lavet på baggrund af anmodning fra Udvalget for Uddannelse d. 22. august 2017. Analysen baserer sig på tal fra 2014-17, og definerer og kategoriserer ”internationale studerende” med udgangspunkt i, om den studerende har: 1) dansk eller udenlandsk statsborgerskab og/eller 2) dansk eller udenlandsk adgangsgrundlag. Analysens viser, at de internationale studerende:

# Primært kommer fra yskland samt nabolande i øvrigt (primært EU og EØS), og der er flest internationale studerende på BSS, som også har haft fokus på udenlandsk rekruttering.

# Har lavere førsteårsfrafald end danske studerende

# Bliver hurtigere færdige end danske studerende.

# Oplægget og drøftelsen mundede ud i følgende hovedpointer: De internationale studerende har et lavere frafald, og de bliver hurtigere færdige. Dette varierer dog på nationalitet. Der var ønsker om at nedbryde analysen på hovedområde eller uddannelsesniveau. Det er ikke umiddelbart muligt pga. for spinkelt datagrundlag. Udvalget er enige om, at skal fastlægges fælles rationale og overordnede målsætninger, og så skal der operationaliseres lokalt og fakultetsnært (se beslutning under punkt 3).

# International rekruttering Universitetsledelsen har som opfølgning på temamøde d. 19. december 2017 ønsket en uddybende drøftelse af fakulteternes strategiske overvejelser inden for international rekruttering. Det blev desuden i forbindelse med opfølgning på AU’s kvalitetssystem i december 2017 aftalt, at der skal udarbejdes en ny internationaliseringsindikator for AU. UFU behandler og kvalificerer emnet indledningsvist, inden det sendes til behandling i universitetsledelsen den 25. april 2018. Udvalget er enige om, at rekruttering af internationale studerende rummer et potentiale, man ønsker realiseret. Der er derfor behov for at fastlægge fælles målsætninger, og disse skal der handles på lokalt og fakultetsnært. Rationalerne er dog forskellige og meget uddannelsesspecifikke, hvilket fordrer, at AU opererer med et differentieret internationaliseringsbegreb. Udvalget tiltrådte således indstillingen om, at AU skal fokusere på 1-2 fælles internationaliseringsprioriteringer i de kommende år. AU Uddannelse vil således udarbejde en mindre rapport på baggrund af dataanalysen samt udarbejde en ramme, der består af forslag til proces, overordnet rationale på institutionsniveau og identifikation af overordnede mål.

# Tværgående forløb på første studieår med henblik på fastholdelse Linda Greve, der er på orlov fra CUL, præsenterede udvalget for en ide om et tværgående forløb på tværs af uddannelser og fakulteter. *Curiosity-driven* introforløb med arbejdstitlen ”Wonderlab Filosofikum” har følgende tre mål - at: 1. Studerendes grundkendskab til videnskabelighed øges 2. Skabe stærke fælleskaber 3. Danne faglig identitet. Forløbets form er samarbejde og blended learning. Det vil forløbe fra uge 43 frem til uge 10 og bestå af online-kurser, fysiske møder, samarbejdsøvelser, spil etc. Målgruppen er udvalgte studienævn fra alle fire fakulteter. Pilotprojektet kunne basere sig på ca. 150 studerende, men kan skaleres op. Forløbet tænkes ekstra-curriculært. Det blev bemærket, at studieteknik vil ofte være fagnært, og dette skal der tages højde for i planlægningen (evt. kaldes ”studiekompetencer”). Udvalget tiltrådte indstillingen, og LG vil udarbejde en projektbeskrivelse, hvor effektmål (og dermed evaluering) vil indgå.

# Nye uddannelser

# Udvalget for Uddannelse behandlede forhåndsansøgninger om nye uddannelser med henblik på ansøgning om prækvalifikation 1. oktober 2018. PA fremlagde ansøgningen om cand.merc.psyk. Faglighederne er tænkt godt sammen – dog stærkest på kandidatdelen. Det blev bemærket, at man kunne lave en regional aftageranalyse og lade det primære argument for at udbyde uddannelsen være det regionale aspekt - at der er plads til at udbyde uddannelsen i Vestdanmark. Bachelordelen kan med fordel uddybes. BE præsenterede kort pva. NOL Erasmus Mundus i børns litteratur og medier Uddannelsen er smal, og netop derfor giver det måske mening, at denne ansøges på Fælleseuropæisk plan. Både rekrutteringsgrundlag og rationale er svære at gennemskue. AU Uddannelse vil drøfte udvalgets bemærkninger med ARTS. FB fremlagde mundtligt: 1. To uddannelser i Byggeri og bygningsdesign 2. Miljøuddannelser (FB fulgte op på udvalgets tidligere bemærkninger, og der er fulgt op på samarbejdsaftale med KU). Udvalget fandt, at de fremlagte uddannelser er i god gænge og forventes klar til næste behandling  i UFU og UL i juni med henblik på endelig godkendelse. Behovet for en tilpasset proces, der både tilgodeser kvalitetssikring og efterlader rum til fakulteternes arbejde med ansøgningen, blev endnu en gang rejst. Afledt af drøftelsen om ARTS’ Erasmus Mundus-uddannelse foreslås det, at der udarbejdes et Erasmus Mundus-positionspapir, der tydeliggør holdninger til kvalitetskriterier ift. Erasmus Mundus-ansøgninger.

# Revision af grænseværdier for undervisningsevaluering Som drøftet i IA ledelsesforum og ifm. ”Opsamling på årets uddannelseskvalitetsprocesser”, er der behov for at genbesøge grænseværdier/opgørelsesmetode for indikator 4 (undervisningsevaluering). Svarprocenten er i fremmarch, hvilket styrker datagrundlaget generelt. Udvalget drøftede modellerne bordet rundt, og der var overvejende tilslutning til forslag 1, som implementeres fra i år. Nuværende grænseværdier fastholdes (3,5 og 3,8). Der er behov for yderligere viden om tilfredshedsundersøgelser, og på mødet blev der efterspurgt evidens for at ændre i opgørelsesmetoden. AU Uddannelse vil undersøge, om en sådan kan tilvejebringes (blandt andet med hjælp fra de pædagogiske centre).

# Kommende møder Udvalget gennemgik dagsordener for kommende møder.

# Møde 11. april 2018: Dagsorden til møde 11. april blev omdelt. Mødet bliver konverteret til en tematisk drøftelse om frafald og fastholdelse, og hvor en bredere kreds inviteres.

# Status for akkrediteringsproces, EDU IT-satsning og strategisk rammekontrakt Fremadrettet bliver dette faste punkt, ”Status for akkrediteringsproces, EDU IT-satsning og strategisk rammekontrakt”, konverteret til ”Status for projektorienterede forløb og erhvervsspecialer”.

# Meddelelser

# Intet.

# Eventuelt Midtjysk Teknologipagt blev kort drøftet, og udvalget havde få bemærkninger som videregives sagsbehandler Karl Christensen forud for Vækstforums kommende møde, hvor rektor deltager.